Vec C‑495/12

Commissioners for Her Majesty’s Revenue and Customs

proti

Bridport and West Dorset Golf Club Limited

[návrh na začatie prejudiciálneho konania podaný Upper Tribunal (Tax and Chancery Chamber)]

„Dane — DPH — Smernica 2006/112/ES — Oslobodenia od dane — Článok 132 ods. 1 písm. m) — Poskytovanie služieb úzko súvisiacich so športom — Vstup do golfového areálu — Návštevníci, ktorí nie sú členmi golfového klubu a platia poplatok za vstup na green (‚green fee‘) — Vylúčenie z oslobodenia od dane — Článok 133 prvý odsek písm. d) — Článok 134 písm. b) — Dodatočné príjmy“

Abstrakt – Rozsudok Súdneho dvora (piata komora) z 19. decembra 2013

Harmonizácia daňových právnych predpisov – Spoločný systém dane z pridanej hodnoty – Oslobodenia od dane – Poskytovanie služieb úzko súvisiacich so športom alebo s telesnou výchovou – Pôsobnosť – Nezisková organizácia spravujúca golfový areál a ponúkajúca systém práva vstupu na dobu určitú návštevníkom, ktorí nie sú členmi tejto organizácie – Zahrnutie [Smernica Rady 2006/112, článok 132 ods. 1 písm. m) a článok 134 písm. b)] Harmonizácia daňových právnych predpisov – Spoločný systém dane z pridanej hodnoty – Oslobodenia od dane – Poskytovanie služieb úzko súvisiacich so športom alebo s telesnou výchovou – Vylúčenie oslobodenia – Neprípustnosť [Smernica Rady 2006/112, článok 133 prvý odsek písm. d)]

Článok 134 písm. b) smernice Rady 2006/112 o spoločnom systéme dane z pridanej hodnoty sa má vykladať v tom zmysle, že z oslobodenia od dane stanoveného v článku 132 ods. 1 písm. m) tejto smernice nevylučuje poskytovanie služieb spočívajúcich v tom, že nezisková organizácia spravujúca golfový areál a ponúkajúca tiež systém založený na členstve priznáva právo využívať tento golfový areál návštevníkom, ktorí nie sú členmi tejto organizácie. Pojem „dodatočné príjmy“ v zmysle článku 134 písm. b) smernice 2006/112 totiž nemožno vykladať spôsobom, ktorý by viedol k obmedzeniu pôsobnosti oslobodenia od dane stanoveného v článku 132 ods. 1 písm. m) tejto smernice v závislosti od toho, či sú príjemcovia dotknutých služieb členovia alebo nečlenovia, čo je kritérium, ktoré bolo z definície tohto oslobodenia zámerne vylúčené. Výklad pojmu „dodatočné príjmy“, podľa ktorého sa vzťahuje aj na poplatky za právo na vstup, ktoré na účel využívania golfového areálu platia návštevníci, ktorí nie sú členmi neziskovej organizácie spravujúcej tento golfový areál a ponúkajúcej tiež systém založený na členstve, z dôvodu, že tieto poplatky za právo na vstup majú dodatočnú povahu vo vzťahu k príjmom pochádzajúcim z príspevkov členov tejto organizácie, by pritom viedol práve k takémuto zúženiu pôsobnosti oslobodenia od dane stanoveného v článku 132 ods. 1 písm. m) smernice 2006/112. (pozri body 29, 30, 32, bod 1 výroku) Článok 133 prvý odsek písm. d) smernice 2006/112 o spoločnom systéme dane z pridanej hodnoty sa má vykladať v tom zmysle, že za okolností ako vo veci samej nepovoľuje členským štátom vylúčiť z oslobodenia od dane stanoveného v článku 132 ods. 1 písm. m) tejto smernice poskytovanie služieb spočívajúcich v priznaní práva využívať golfový areál spravovaný neziskovou organizáciou, ktorá tiež ponúka systém založený na členstve, pokiaľ sa tieto služby poskytujú návštevníkom, ktorí nie sú členmi uvedenej organizácie. V tejto súvislosti je pôsobnosť oslobodenia od dane upraveného v článku 132 ods. 1 písm. b), g), h), i), l), m) a n) smernice 2006/112 definovaná nielen vzhľadom na obsah uvedených transakcií, ale aj v závislosti od určitých charakteristík, ktoré musia spĺňať poskytovatelia. Spoločný systém dane z pridanej hodnoty tým, že stanovuje oslobodenie od uvedenej dane definované v závislosti od týchto charakteristík, naznačuje, že v prípade rozličných subjektov existujú rozličné podmienky hospodárskej súťaže. Článok 133 prvý odsek písm. d) uvedenej smernice v dôsledku toho nemožno vykladať spôsobom, ktorý by umožňoval odstrániť rozdiely medzi podmienkami hospodárskej súťaže vyplývajúce zo samotnej existencie oslobodení od dane stanovených právom Únie, pretože takýto výklad spochybňuje pôsobnosť týchto oslobodení. (pozri body 36, 37, 39, bod 2 výroku)

Vec C‑495/12

Commissioners for Her Majesty’s Revenue and Customs

proti

Bridport and West Dorset Golf Club Limited

[návrh na začatie prejudiciálneho konania podaný Upper Tribunal (Tax and Chancery Chamber)]

„Dane — DPH — Smernica 2006/112/ES — Oslobodenia od dane — Článok 132 ods. 1 písm. m) — Poskytovanie služieb úzko súvisiacich so športom — Vstup do golfového areálu — Návštevníci, ktorí nie sú členmi golfového klubu a platia poplatok za vstup na green (‚green fee‘) — Vylúčenie z oslobodenia od dane — Článok 133 prvý odsek písm. d) — Článok 134 písm. b) — Dodatočné príjmy“

Abstrakt – Rozsudok Súdneho dvora (piata komora) z 19. decembra 2013

Harmonizácia daňových právnych predpisov — Spoločný systém dane z pridanej hodnoty — Oslobodenia od dane — Poskytovanie služieb úzko súvisiacich so športom alebo s telesnou výchovou — Pôsobnosť — Nezisková organizácia spravujúca golfový areál a ponúkajúca systém práva vstupu na dobu určitú návštevníkom, ktorí nie sú členmi tejto organizácie — Zahrnutie [Smernica Rady 2006/112, článok 132 ods. 1 písm. m) a článok 134 písm. b)] Harmonizácia daňových právnych predpisov — Spoločný systém dane z pridanej hodnoty — Oslobodenia od dane — Poskytovanie služieb úzko súvisiacich so športom alebo s telesnou výchovou — Vylúčenie oslobodenia — Neprípustnosť [Smernica Rady 2006/112, článok 133 prvý odsek písm. d)]